Diari Oficial de la Generalitat Valenciana


Sumari del DOGV 5662, del 18-12-2007 (2007/14536)

RESOLUCIÓ de 21 de novembre de 2007, de la Direcció General d'Energia, per la qual s'atorga autorització administrativa a Proyectos Eólicos Valencianos, SA, per a la construcció de la línia elèctrica aerosubterrània a 220 kV, simple/triple circuit, SE El Campo - SE Segorbe, variant de Viver, entre els suports 38 i 40, al terme municipal de Viver, a la província de Castelló, i s'aprova el projecte d'execució. Expedients ATLINE/2003/82 i ATLINE/2003/82/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5662

Data del DOGV
:   18-12-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/14806


Data del document
:   21-11-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Viver
    * subministrament d'energia elèctrica
    * empresa privada

RESOLUCIÓ de 21 de novembre de 2007, de la Direcció General d'Energia, per la qual s'atorga autorització administrativa a Proyectos Eólicos Valencianos, SA, per a la construcció de la línia elèctrica aerosubterrània a 220 kV, simple/triple circuit, SE El Campo - SE Segorbe, variant de Viver, entre els suports 38 i 40, al terme municipal de Viver, a la província de Castelló, i s'aprova el projecte d'execució. Expedients ATLINE/2003/82 i ATLINE/2003/82/12. [2007/14505]  
Vist l'expedient amb referència ATLINE/2003/82 incoat pel Servici Territorial d'Indústria i Energia de Castelló de la conselleria d'Indústria, Comerç i Energia a instància de Proyectos Eólicos Valencianos, SA, amb domicili social a València, plaça d'Amèrica núm. 2, planta 4ª, mòdul C, relatiu a la sol·licitud de 23 d'octubre de 2002, d'autorització administrativa, aprovació de projecte i declaració d'utilitat pública en concret per a la construcció d'infraestructura d'evacuació d'energia parcs eòlics zona 6, en els termes municipals de Barracas, Pina de Montalgrao, Benafer, Caudiel, Viver, Jérica, Altura i Segorbe, província de Castelló, a la qual s'adjuntava projecte firmat per l'enginyer industrial Pablo Bernad Conde i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 21 d'octubre de 2002.  
Vist que el mencionat expedient va ser sotmés a informació pública per mitjà d'anuncis en el Butlletí Oficial de la Província de Castelló núm. 93 de 31.07.03, el Diari Oficial de la Comunitat Valenciana núm. 4.555 de 30.07.03, el diari de premsa El Periódico Mediterráneo de 10.07.03 i per mitjà d'exposició pública en els taulers d'edictes dels ajuntaments afectats.  
Vist que, de conformitat amb el que establix la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les distintes administracions, organismes o empreses de servici públic o de servicis d'interés general afectades, amb béns i drets a càrrec seu, separata del projecte a fi que establisquen les condicions tècniques procedents, decisions que hi ha en l'expedient.  
Vist que, de conformitat amb el que establix l'article 131 del Reial Decret 1955/2000, es va traslladar al sol·licitant les decisions de les distintes administracions, organismes o empreses de servici públic o de servicis d'interés general afectades, així com les al·legacions de particulars, que van ser degudament contestades pel sol·licitant.  
Vist que hi ha en l'expedient les decisions de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les respostes corresponents del sol·licitant.  
Vist que, mitjançant una Resolució de 27 de juliol de 2005, la directora general de Gestió del Medi Natural de la conselleria de Territori i Habitatge formula Declaració d'Impacte Ambiental, d'ara endavant DIA, en què considera acceptable des del punt de vista ambiental el projecte d'instal·lacions eòliques de la zona 6, del Pla Eòlic de la Comunitat Valenciana, inclòs el sistema d'evacuació elèctrica, amb les condicions que s'arrepleguen en l'apartat segon de la part dispositiva de la mencionada Declaració d'Impacte Ambiental, que implica modificacions en el traçat de la línia d'evacuació elèctrica.  
Vist que la modificació del projecte inicial consistix en la variació del traçat i tipologia de la línia, motivada per la necessitat complir els requisits mediambientals exigits per la DIA.  
Vist que, amb l'objecte de fer complir les condicions imposades per la DIA esmentada, Proyectos Eólicos Valencianos, SA, va presentar, amb data 22 de setembre de 2005, davant del Servici Territorial d'Energia de Castelló, un escrit en què sol·licita continuar la tramitació de l'expedient, al qual adjunta el projecte modificat d'Infraestructura d'evacuació d'energia parcs eòlics zona 6, i inicia un nou expedient amb referència ATLINE/2003/82/12.  
Vist l'expedient amb referència ATLINE/2003/82/12 incoat pel Servici Territorial d'Energia de la conselleria d'Infraestructures i Transport a instància de Proyectos Eólicos Valencianos, SA, relatiu a la sol·licitud de 22 de setembre de 2005, d'autorització administrativa, aprovació de projecte i declaració d'utilitat pública en concret per a la construcció d'Infraestructura d'evacuació d'energia parcs eòlics zona 6, línia elèctrica aèria a 220 kV, simple/triple circuit, SE El Campo - SE Segorbe, als termes municipals de Barracas, Pina de Montalgrao, Benafer, Viver, Jérica, Altura i Segorbe, província de Castelló, a la qual s'adjuntava projecte modificat d'Infraestructura d'evacuació d'energia parcs eòlics zona 6 firmat per l'enginyer industrial David Gavín Asso i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana, amb data 19 de setembre de 2005.  
Vist que l'esmentat projecte modificat va ser sotmés a la corresponent informació pública, per mitjà d'anuncis en el Butlletí Oficial de la Província de Castelló núm. 137 del dia 15 de novembre de 2005, el Diari Oficial de la Comunitat Valenciana núm. 5.128, del 4 de novembre de 2005, en el diari de premsa El Periódico Mediterráneo del dia 8 de novembre de 2005, i per mitjà d'exposició en el tauler d'edictes dels ajuntaments afectats, Barracas, Pina de Montalgrao, Benafer, Viver, Jérica, Altura i Segorbe.   
Vist que, de conformitat amb el que establixen la Llei 54/1997, de 27 de novembre, del Sector Elèctric, i l'article 131 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre als ajuntaments de la província de Castelló afectats pel projecte modificat, Barracas, Pina de Montalgrao, Benafer, Viver, Jérica, Altura i Segorbe, separata de la part d'este, a l'efecte d'establir les condicions tècniques procedents, i es va informar els ajuntaments d'Altura, Jérica i Barracas en els termes següents:   
Ajuntament d'Altura: a través d'un escrit de l'alcalde, informa que el nou traçat proposat perjudica, no únicament el futur desenvolupament urbanístic, sinó també la zona compresa entre la Cartoixa de Vall de Crist i la masia de Sant Joan (ambdós construccions declarades Bé d'Interés Cultural).  
Ajuntament de Jérica: a través de l'informe del tècnic municipal indica que la línia discorre per terrenys classificats com a sòl no urbanitzable, comú i protegit àrea forestal (àrea d'interés mediambiental), en la Normes Subsidiàries. Manifesta que la distribució d'energia elèctrica és un ús incompatible dins de l'Àrea d'Interés Mediambiental.  
Ajuntament de Barracas: s'emet un informe favorable.  
Vist que, de conformitat amb el que establix l'article 131 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre, així mateix, una separata del projecte tècnic modificat de la línia elèctrica projectada a:  
Ministeri de Foment, Unitat de Carreteres de Castelló  
Conselleria d'Infraestructures i Transport, Servici Territorial de Carreteres  
Conselleria de Territori i Habitatge, Servici Territorial de Medi Ambient  
Telefónica de España, SA.  
Administrador d'Infraestructures Ferroviàries, ADIF  
Diputació Provincial de Castelló, Servici de Carreteres  
Iberdrola Distribución Eléctrica, SAU.  
Ministeri de Medi Ambient, Confederació Hidrogràfica del Xúquer  
A fi que emeteren les condicions tècniques procedents i són totes favorables o condicions acceptades pel sol·licitant, sense que en cap cas s'observe impediment per a la realització de la instal·lació objecte d'autorització.   
Vist que s'ha remés, a cada un dels ajuntaments afectats pel traçat de la línia elèctrica (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), un ofici en què se sol·licitava informe sobre l'adaptació del projecte remés al planejament urbanístic d'aplicació. Van respondre els ajuntaments d'Altura, Jérica i Barracas, en els mateixos termes indicats anteriorment.  
Vist que hi ha en l'expedient les decisions de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les respostes corresponents del sol·licitant.  
Vist que, per Resolució de la Direcció General d'Energia de la conselleria d'Infraestructures i Transport, de 10 de març de 2006, s'ha atorgat autorització administrativa, aprovació de projecte i declaració d'utilitat pública per a la construcció de la línia elèctrica aèria a 220 kV, simple/triple circuit, SE El Campo - SE Segorbe, 1r tram SE El Campo - suport 93.  
Vist que, amb data 20 de setembre de 2007, la directora general de Patrimoni Cultural Valencià de la conselleria de Cultura i Esport, va emetre un informe en què considera necessari que es plantege el canvi d'ubicació del suport 39 a fi de salvaguardar les restes d'una vila romana (jaciment Ojos del Prado II).  
Vist que a fi d'atendre l'esmentat requeriment de la Direcció General de Patrimoni, Proyectos Eólicos Valencianos, SA, va presentar amb data 28 de setembre de 2007 davant del Servici Territorial d'Energia de Castelló, una proposta de modificació del traçat de la línia elèctrica entre els suports 38 i 40, i sol·licitava l'autorització parcial d'este tram o variant per a la qual cosa aporta un annex al projecte modificat Infraestructura d'evacuació d'energia parcs eòlics zona 6, i continua l'expedient amb referència ATLINE/2003/82/12.  
Vist que la modificació del projecte presentada consistix bàsicament en l'eliminació del suport 39, que afecta el jaciment arqueològic citat.  
Atés que la Declaració d'Impacte Ambiental de 27 de juliol de 2005 supedita l'emplaçament de les instal·lacions a l'existència de jaciments arqueològics.  
Atés que en la Resolució de 10 de juliol de 2006, de la directora general de Gestió del Medi Natural, complementària de la Declaració d'Impacte Ambiental, es consideren acceptables les instal·lacions sense perjuí de les modificacions, les limitacions o les condicions establides per la conselleria de Cultura per a evitar l'afecció al patrimoni.  
Vist l'expedient amb referència ATLINE/2003/82/12 (annex al projecte modificat III, variant de Viver) incoat pel Servici Territorial d'Energia de Castelló de la conselleria d'Infraestructures i Transport a instància de Proyectos Eólicos Valencianos, SA, relatiu a la sol·licitud de 28 de setembre de 2007, d'autorització administrativa i aprovació de projecte, per a la construcció de línia elèctrica aerosubterrània a 220/30 kV, simple/triple circuit, SE El Campo - SE Segorbe, variant de Viver, entre els suports 38 i 40, al terme municipal de Viver, província de Castelló, a la qual s'adjuntava annex al projecte modificat d'Infraestructura d'evacuació d'energia parcs eòlics zona 6, firmat per l'enginyer industrial David Gavín Asso i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana, amb data 24 de setembre de 2007.  
Atés que en l'escrit citat de 28 de setembre de 2007, l'empresa promotora manifesta expressament que ha arribat a un acord per a la cessió de terreny de les parcel·les dels nous propietaris afectats.  
Vist que, de conformitat amb el que establix l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament de Viver i al Ministeri de Foment (Unitat de Carreteres a Castelló) separata del projecte de la línia, amb vista que presentaren la seua conformitat o l'oposició a la instal·lació sol·licitada, i sense que s'haja produït cap decisió per part de l'Ajuntament de Viver, per la qual cosa una vegada finalitzat el termini establit a este efecte es considera evacuat en sentit favorable. La Unitat de Carreteres de Castelló del Ministeri de Foment va emetre un informe favorable.  
Vist, que s'ha remés, a l'Ajuntament de Viver, únic terme municipal afectat per la modificació de la línia (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), un ofici en què se sol·licitava informe sobre l'adaptació del projecte remés al planejament urbanístic d'aplicació, i no s'ha produït cap decisió, per la qual cosa una vegada finalitzat el termini establit a este efecte s'entén evacuat en sentit favorable.  
Atés que els canvis introduïts en la línia elèctrica no presenten un caràcter substancial i que estos han sigut introduïts per a atendre els requeriments de la Direcció General de Patrimoni, reflectits en el seu informe de 20 de setembre de 2007.  
Atés que, segons manifesta l'empresa promotora en l'escrit de 28 de setembre de 2007, tenen la cessió del dret de pas o ús dels nous propietaris afectats.  
Atés que es complixen les condicions establides en l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, pels quals no cal sotmetre de nou al tràmit d'informació pública la modificació del projecte objecte d'autorització (variant de Viver).  
Vist que la finalitat que es perseguix amb la construcció d'esta instal·lació és evacuar l'energia produïda en els parcs eòlics de la zona 6 del Pla Eòlic de la Comunitat Valenciana i reforçar el sistema elèctric.   
Vist que el projecte presenta un traçat plenament concretat, té entre la seua documentació els plànols pertinents a l'escala adequada i està suficientment detallat.   
Vist que el Servici Territorial d'Energia de Castelló, encarregat de la instrucció de l'expedient, ha emés un informe favorable, amb data 3 d'octubre de 2007, sobre la modificació de traçat entre els suports núm. 38 i núm. 40 del projecte de línia elèctrica aerosubterrània a 220/30 kV, simple/triple circuit, SE El Campo - SE Segorbe, variant de Viver.  
Atés que el projecte té una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estes.  
Vist que, d'acord amb el que establix l'article 3.3.c), l'article 21.7 i el 28.3 de la Llei 54/1997, de 27 de novembre, del Sector Elèctric, correspon a l'administració autonòmica les autoritzacions d'instal·lacions de producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que esta Direcció General d'Energia és competent per a resoldre la present resolució d'acord amb l'article 4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i a l'article 18 del Decret 117/2007 de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia resol:  
Primer  
Atorgar a Proyectos Eólicos Valencianos, SA, autorització administrativa per a la construcció de la línia elèctrica aerosubterrània a 220 kV, simple/triple circuit, SE El Campo - SE Segorbe, variant de Viver, entre els suports 38 i 40, que discorre pel terme municipal de Viver a la província de Castelló i les característiques principals de la qual són les següents:  
Origen de la línia (variant): suport 38.  
Fi de la línia: suport 40.  
Tensió nominal: 220 kV (1ª categoria).  
Tipologia constructiva: aèria.  
Freqüència: 50 Hz.  
Nombre de circuits: un de 220 kV.  
Conductors: tres d'alumini-acer, tipus LA-455, de 454,5 mm² de secció total.   
Cables de terra: un compost, fibra òptica, tipus OPGW 39F47z, de 74,90 mm² de secció.  
Aïllament: constituït per un aïllador de vidre temperat, tipus U160BS.  
Suports: metàl·lics de zelosia, de perfils angulars totalment caragolats.  
Presa de terra: d'elèctrode de difusió i d'anell difusor.   
Nombre de suports: 2  
Terme municipal Núm. suport  
Viver 38 al 40  
Longitud total de la variant suport 38 - suport 40: 460,77 m.  
Pressupost total de la variant suport 38 - suport 40: 116.689,75 €.  
De conformitat amb l'article 28.3 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Segon  
Aprovar l'annex al projecte modificat d'execució firmat per l'enginyer industrial David Gavín Asso i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 24 de setembre de 2007, Infraestructura d'evacuació d'energia parcs eòlics zona 6 del Pla Eòlic de la Comunitat Valenciana, annex III al projecte modificat, que correspon a la línia elèctrica aerosubterrània a 220 kV, simple/triple circuit, SE El Campo - SE Segorbe, variant de Viver, entre els suports 38 i 40, objecte d'autorització administrativa, amb les condicions següents:  
Les obres hauran de realitzar-se d'acord amb el projecte presentat.  
El termini d'execució de l'obra serà de sis mesos a partir de la notificació de la present resolució. No obstant això, abans de l'acabament d'este termini Proyectos Eólicos Valencianos, SA, podrà sol·licitar la seua ampliació per mitjà de sol·licitud motivada davant d'esta Direcció General.  
El titular informarà de l'acabament de les obres al Servici Territorial d'Energia de Castelló, a l'efecte d'autorització d'explotació, a la qual adjuntarà un certificat de direcció i final d'obra subscrit per tècnic facultatiu competent, en què acredite que és conforme als reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
Proyectos Eólicos Valencianos, SA, haurà de complir els preceptes, mesures i condicions que s'establisquen en la legislació aplicable a esta infraestructura.  
Igualment, s'hauran de complir les condicions mediambientals descrites en la Declaració d'Impacte Ambiental de 27 de juliol de 2005, juntament amb les resolucions complementàries corresponents.  
Tercer  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i es fa saber que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 21 de novembre de 2007.- El director general d'Energia: Antonio Cejalvo Lapeña.